stanford-oval/wikipedia huggingface dataset:
מפלגת הלייבור האוסטרלית
היסטוריה > מלחמת העולם השנייה וראשית שנות החמישים

ממשלותיהם של קרטין ושל בן צ'יפלי הנהיגו את אוסטרליה במחצית השנייה של מלחמת העולם השנייה ובשלבים הראשונים של המעבר למצב שלום. מנהיג הלייבור ג'ון קרטין נבחר להיות ראש הממשלה באוקטובר 1941, לפני פרוץ המערכה באסיה ובאוקיינוס השקט. באותה שנה הונהגו קצבאות ילדים ובשנה שלאחריה הונהגו קצבאות לאלמנות. בתחילת המערכה באוקיינוס השקט בדצמבר 1941 הכריז קרטין ש"אוסטרליה מפנה את מבטה לאמריקה, כשהיא חופשייה מנקיפות מצפון בנוגע לקשריה המסורתיים עם בריטניה". קרטין ייזכר כמי שהנהיג את אוסטרליה בנחישות בתקופת המלחמה וכמי שנחל ניצחון סוחף בשני בתי הפרלמנט בבחירות של 1943. ב-1945 הונהג תשלום דמי אבטלה. קרטין מת בעודו מכהן בתפקידו ב-1945, זמן קצר לאחר תום המלחמה וצ'יפלי ירש אותו.
בבחירות של 1946 ניצח צ'יפלי את הקואליציה של המפלגה הליברלית שהוקמה אז מחדש על ידי מנזיס ושל מפלגת הכפר. הוא הנהיג את אוסטרליה במעבר לכלכלת שלום. במשאל עם שהתקיים באותה שנה על נושא השירותים החברתיים הוא נחל הצלחה. יוזמותיו של צ'יפלי כללו רפורמה במערכת הבריאות, הנהגתה של האזרחות האוסטרלית כאזרחות נפרדת, תוכנית הגירה, הקמתו של "ארגון הביון והביטחון של אוסטרליה" (ASIO), ארגונו מחדש והרחבתו של ארגון המחקר המדעי והתעשייתי (CSIRO), מיזם השקיה ומערכת של תחנות כוח הידרואלקטריות בדרום-מזרח אוסטרליה, שיפורים בשירותים החברתיים, הקמתה של ועדה להרחבת החינוך האוניברסיטאי, הקמתו של שירות התעסוקה הפדרלי, מימון פדרלי למיזמי בנייה למגורים עבור המדינות והטריטוריות של אוסטרליה, הקמתו של שירות שיקום אזרחי, הלאמתה של חברת התעופה קוואנטס והקמתה של חברת התעופה TAA והקמתה של האוניברסיטה הלאומית של אוסטרליה.
לאחר המלחמה ניצבה המפלגה הקומוניסטית של אוסטרליה מול הלייבור בתחרות על הנהגתו של מעמד העובדים וב-1947 היא פתחה במאבק מקצועי שהוביל לשביתת הכורים של 1949. צ'יפלי ראה בכך אתגר למפלגתו. בוועידת המפלגה שהתקיימה בניו סאות' ויילס ביוני 1949 הגדיר צ'יפלי את הלייבור כתנועה בעלת: "מטרה גדולה, האור על הגבעה, שמטרתנו היא להגיע אליה על ידי פעולה למען האנושות... הלייבור תעשה משהו טוב יותר עבור העם, רמת חיים טובה יותר, אושר רב יותר עבור המוני העם".
שבעה שבועות לאחר מכן הפעיל צ'יפלי את כוחות ההגנה של אוסטרליה כדי לשבור את השביתה, צעד ראשון מסוג זה שבוצע על ידי ממשלת לייבור. צעד זה עלה לצ'יפלי באובדן אמינותו בקרב תומכים רבים של הלייבור. ממשלתו ביצעה שינויים משמעותיים בחוקי הבחירות לפני הבחירות של 1949, שיטת ההצבעה לסנאט שונתה לבחירות בשיטה היחסית ומספר החברים בשני בתי הפרלמנט הוגדל באופן משמעותי.
בשל חוסר הבהירות בנוגע למצב הכלכלה, וכתוצאה מניסיונו להלאים את הבנקים, איבד צ'יפלי את ראשות הממשלה לקואליציה הליברלית-לאומית בראשותו של רוברט מנזיס. עדיין היה לרשות הלייבור רוב של חברי הסנאט והקואליציה רצתה לבטל את החלטת ממשלת הלייבור להלאים את הבנקים והייתה מתוסכלת מכך שהרוב של הלייבור בסנאט הכשיל מהלך זה. מנזיס יזם פיזור של שני בתי הפרלמנט ובבחירות של 1951 איבדה מפלגת הלייבור גם את הרוב שלה בסנאט והלאמת הבנקים בוטלה. מאז לא היה ללייבור רוב בסנאט.
היסטוריה > הפילוג של 1955

במהלך מלחמת קוריאה ניסתה ממשלת מנזיס לאסור את קיומה של המפלגה הקומוניסטית בחוק, שהוכרז כנוגד את החוקה על ידי בית המשפט העליון. זמן קצר לאחר הבחירות של 1951, מת צ'יפלי ואת תפקידו כמנהיג המפלגה ומנהיג האופוזיציה ירש ה.ו. אבט. מנזיס הציג את שאלת חוקיותה של המפלגה הקומוניסטית במשאל עם, שמפלגת הלייבור הובילה את ההתנגדות אליו. משאל העם נכשל ברוב דחוק. ההשפעה הקומוניסטית על האיגודים המקצועיים, ודרכם על מפלגת הלייבור, נותרה נושא רגשי חזק אצל חברים בולטים של הלייבור והתדמית של "יחס מתון כלפי הקומוניסטים" שימשה פעמים רבות על ידי ממשלת מנזיס כאמצעי לניגוח מפלגת הלייבור.
בבחירות של 1954 זכתה הלייבור בחמישה מושבים נוספים וכוחה עמד על 57 מושבים מול 64 המושבים של הקואליציה. מאוחר יותר באותה שנה, תלה אבט את ההפסד בבחירות ב"קבוצה קטנה של חברים, בעיקר מוויקטוריה" שחתרו תחתיו. אבט האשים את ב.א סנטמריה ואת תומכיו בסניף ויקטוריה של המפלגה. מצב התיקו בין שני הצדדים גרם לפילוג בשורות המפלגה. בראשית 1955 פיזרה ההנהלה הפדרלית של המפלגה את ההנהלה של סניף ויקטוריה ומינתה הנהלה חדשה במקומה. שתי ההנהלות שלחו נציגים לוועידת המפלגה בהובארט וחברי ההנהלה הקודמת הורחקו מהוועידה. על רקע זה התפלג סניף ויקטוריה בין תומכי אבט לתומכי סנטמריה ובמרץ השעתה הנהלת המפלגה 24 חברי פרלמנט שנחשדו בתמיכה בסנטמריה, שבשלב זה כבר לא היה חבר במפלגה. ארבעה שרים בממשלת הלייבור של מדינת ויקטוריה אולצו להתפטר, והיא נפלה. בבחירות שהתקיימו במאי, התמודדו המורחקים וחברים נוספים במפלגה כ"מפלגת הלייבור האנטי-קומוניסטית". הם זכו ב-12.6% של הקולות, בעיקר ממפלגת הלייבור עצמה, אך בשל פיזור התמיכה בה במחוזות הבחירה, רק אחד מנציגה הצליח להיבחר. מפלגת הלייבור האנטי-קומוניסטית הייתה לגרעין של "מפלגת הלייבור הדמוקרטית". באופן זה הצליחה מפלגה זו להשאיר את הלייבור באופוזיציה בוויקטוריה עד 1982.
בניו סאות' ויילס, נחל מנהיג הלייבור וראש ממשלת המדינה, ג'וזף קהיל, ניצחון מזהיר ב-1953 והיה נחוש בדעתו לשמור על אחדות סניף הלייבור המקומי במהלך הפילוג. הוא השיג זאת על ידי שליטה במתנגדי מפלגת הלייבור הדמוקרטית במפלגתו. בבחירות של 1956 בניו סאות' ויילס לא התמודדה מפלגת הלייבור הדמוקרטית וקהיל שב לשלטון ב-1959, אך מת במהלך כהונתו שנה לאחר מכן. רוברט הפרון ירש אותו בתפקידו כראש ממשלת המדינה וכמנהיג הסניף המקומי של המפלגה. הפרון המשיך להנהיג את הסניף וזכה בבחירות של 1962 וב-1964 הוא התפטר והוחלף על ידי ג'ק רנשאו, שאיבד את ראשות הממשלה בבחירות של 1965 ובכך הסתיימו 24 שנות שלטון הלייבור בניו סאות' ויילס.
בקווינסלנד, הורחק מנהיג הסניף המקומי וראש ממשלת המדינה מאז 1952, וינס גאיר, בשל תמיכתו בפורשים, והקים את "מפלגת הלייבור של קווינסלנד". כפי שאירע קודם לכן בוויקטוריה, גרמו פילוגים אלה נזק ללייבור בקווינסלנד. גאיר הובס בהצבעת אי-אמון ובבחירות שהתקיימו עברו קולות רבים ליריביה של הלייבור. עד 1989 נותרה הלייבור באופוזיציה במדינה זו וב-1962 נטמעה מפלגתו של גאיר במפלגת הלייבור הדמוקרטית.
היסטוריה > קווין ראד וג'וליה גילארד

בין השנים 1996 – 2007 כיהן ג'ון הווארד מהמפלגה הליברלית כראש הממשלה. בשנים אלה הייתה מפלגת הלייבור באופוזיציה ומנהיגיה היו קים ביזלי, ומרק לת'ם לסירוגין. ב-2005 נבחר לתפקיד מנהיג המפלגה קווין ראד שהביס את ממשלת הווארד בבחירות 2007, לאחר שהלייבור השיגה רוב בבית הנבחרים אך עדיין הייתה מיעוט בסנאט. ממשלת ראד חתמה על פרוטוקול קיוטו והתנצלה באופן רשמי על בפני אוכלוסיית האבוריג'ינים על פרשת הדור הגנוב. בוצע שינוי משמעותי בתחום יחסי העבודה. הוקמה רשת תקשורת בפס רחב והושג ההסכם עם חברת התקשורת טלסרה. שארית הכוחות הקרביים ששירתו במלחמת עיראק הוחזרו הביתה. בין השנים 2008 – 2010 הפחית הלייבור את שיעור מס ההכנסה בכמה שלבים והפנסיות הוגדלו בנוסף לתוספת תקציבית לבריאות ולחינוך. הוכנסה תוכנית חדשה לרפואת שיניים לנוער. בכמאה חוקים הנוגעים לזכויות הלהט"ב, בוצעו תיקונים לאחר שוועדת זכויות האדם של אוסטרליה מצאה אותם מפלים. בתגובה למשבר הכלכלי העולמי סיפקה הממשלה חבילת תמריצים כלכליים ואוסטרליה הייתה אחת המדינות המערביות המעטות שלא נפגעו מהמשבר.
לפני הבחירות של 2010 התקיימו בחירות לראשות המפלגה וקווין ראד הוחלף בג'וליה גילארד. ממשלתה של גילארד נשענה על רוב דחוק בפרלמנט ולמשך תקופה מסוימת התבססה הקואליציה שלה על שותפות עם מפלגת הירוקים ועם חברי פרלמנט עצמאיים.
בתקופה שבין הבחירות הכלליות של 2007 ועד לבחירות במדינת אוסטרליה המערבית של 2008 הייתה מפלגת הלייבור בשלטון גם ברמה הלאומית וגם בשמונה המדינות והטריטוריות, בפעם הראשונה בתולדות אוסטרליה. בבחירות באוסטרליה המערבית ב-2008 נחלה הלייבור הפסד ולאחריו הגיעו התבוסות ב-2010 בוויקטוריה, ב-2011 בניו סאות' ויילס וב-2012 בקווינסלנד.
בין החקיקות של ממשלת גילארד היו חוק אנרגיה נקיה, קיצוצים במס ההכנסה וחוק ניצול משאבי טבע. גילארד הגיעה להסכם עם ממשלות המדינות והטריטוריות על טיפול רפואי, הנהיגה חופשת לידה בתשלום, חוקקה חוק המחייב אריזות נייטרליות לסיגריות, הפחיתה את מחירי התרופות באופן משמעותי והנהיגה מימון לטיפולי שיניים לילדים ולנזקקים. ועידת המפלגה של 2011 אישרה חופש הצבעה לחבריה על הצעת חוק פרטית על נישואים חד-מיניים. לפני הבחירות של 2013 חזר ראד להיות מנהיג המפלגה וראש הממשלה, אך לאחר ההפסד בבחירות אלה הוא התפטר ולתפקיד נבחר ביל שורטן.
אנתוני אלבניזי הוביל את המפלגה לבחירות הפדרליות ב-2022, והוביל את המפלגה לניצחון ושליטה בבית הנבחרים של אוסטרליה לראשונה מאז 2009, אך לא בסנאט האוסטרלי.
ראשי הממשלה מטעם הלייבור האוסטרלית

| שם | דיוקן | ארץ לידה | תקופת כהונה |
| --- | --- | --- | --- |
| כריס ווטסון |  | ולפראיסו, צ'ילה | אוגוסט 1904 - אפריל 1904 |
| אנדרו פישר |  | סקוטלנד, הממלכה המאוחדת | 1909 - 1908, 1913 - 1910, 1915 - 1914 |
| בילי יוז |  | לונדון, אנגליה | 1916 - 1915 |
| ג'יימס סקאלין |  | ויקטוריה | 1932 - 1929 |
| ג'וזף ליונס |  | טסמניה | 1939 - 1932 |
| ג'ון קרטין |  | קווינסלנד | 1945 - 1941 |
| פרנק פורד |  | קווינסלנד | 13 ביולי 1945 - 6 ביולי 1945 |
| בן צ'יפלי |  | ניו סאות' ויילס | 1949 - 1945 |
| גוף ויטלם |  | ויקטוריה | 1975 - 1972 |
| בוב הוק |  | אוסטרליה הדרומית | 1991 - 1983 |
| פול קיטינג |  | ניו סאות' ויילס | 1996 - 1991 |
| קווין ראד |  | קווינסלנד | 2010 - 2007, 2013 (למספר חודשים) |
| ג'וליה גילארד |  | ויילס, הממלכה המאוחדת | 2013 - 2010 |
| אנתוני אלבניזי |  | ניו סאות' ויילס | 2022 - |
הערות שוליים

↑  Australian Labor Party,‏  October 6, 2013
1 2  Professional Historians Association (South Australia)
↑  establishment of federal labor caucus
1 2 3 4  Nairn, Bede (1990). "Watson, John Christian (1867–1941)". Australian Dictionary of Biography. Canberra: Australian National University. Retrieved 9 February 2010.
↑  Hughes, William Morris (Billy) (1862–1952), Australian Dictionary of Biography, ANU web site
↑  "John Curtin - Australia's PMs - Australia's Prime Ministers". Primeministers.naa.gov.au. Retrieved 2013-07-05.
↑  "Ben Chifley – Australia's PMs – Australia's Prime Ministers". Primeministers.naa.gov.au. 1951-06-13. Retrieved 2013-07-05.
↑  "Elections - Robert Menzies - Australia's PMs - Australia's Prime Ministers". Primeministers.naa.gov.au. Retrieved 2013-07-05.
1 2  "Old Parliament House – The Split". Museum of Australian Democracy. Archived from the original on 3 September 2010. Retrieved 14 October 2010.
1 2  "Gair, Vincent Clare (Vince) (1901–1980) Biographical Entry – Australian Dictionary of Biography Online". Australian Dictionary of Biography Online Australian National University. Retrieved 3 November 2010.
↑  "The dismissal: a brief history". The Age (Melbourne). 11 November 2005.
| --- | --- |
בקרת זהויות :  NLI: 987007258177205171  GND: 1038441-8  ISNI: 0000 0001 2337 0010  LCCN: n79138876  VIAF: 145394728   WorldCat (עם VIAF): 145394728 
כריס ווטסון, יושב ראש המפלגה וראש הממשלה הראשון מטעם הלייבור
משפחת סימפסון (קומיקס)

כריכת Bart Simpson's Treehouse of Horror
משנת 1993 ועד היום הפיקה הוצאת בונגו קומיקס (Bongo Comics) סדרות קומיקס שונות המבוססת על סדרת הטלוויזיה משפחת סימפסון.
רצועת הקומיקס הראשונה אשר התבססה על סדרת הטלוויזיה הופיעה עוד בשנת 1991 במגזין "Simpsons Illustrated". בעקבות ההצלחה הרבה לה זכה מגזין הקומיקס, בשנת 1993 יצא לשווקים ספר קומיקס של משפחת סימפסון המכיל ארבעה סיפורים שונים. בעקבות ההצלחה הרבה לה זכה הספר, יוצר הסדרה מאט גריינינג הקים יחד עם ביל מוריסון, מייק רוט, סטיב וואנס וסינדי וואנס את חברת ההוצאה לאור בונגו קומיקס (Bongo Comics). עד סוף שנת 1993, הוצאת בונגו קומיקס הפיקה ארבעה כותרים שונים אשר התבססו על הסדרה "משפחת סימפסון": "Simpsons Comics", "Bartman", "Radioactive Man" ו-"Itchy & Scratchy Comics". מאז ועד היום הפיקה החברה 11 כותרים נוספים המתבססים על הסדרה. כמו כן, החוברות השונות שיצאו לאורך השנים תחת הכותרים "Simpsons Comics" ו-"Bart Simpson's Treehouse of Horror" ו-"Bart Simpson" יצאו גם לשווקים בארצות הברית במהדורת ספרים.
רשימת סדרות הקומיקס המלאה

| כותר | גיליון ראשון | גיליון אחרון |
| --- | --- | --- |
Simpsons Comics and Stories: 1993-01ינואר 1993
| The Official History of Bongo Comics | 1993-01993 | 1993-0 1993 |
| Simpsons Comics | 1993-11נובמבר 1993 | עד היום |
| Bartman | 1993-12דצמבר 1993 | 1995-07יולי 1995 |
| Itchy & Scratchy Comics | 1993-12דצמבר 1993 | 1994-11נובמבר 1994 |
| Radioactive Man | 1994-01ינואר 1994 | עד היום |
Bartman and Radioactive Man: 1994-131994
| Krusty Comics | 1995-01ינואר 1995 | 1995-03מרץ 1995 |
Lisa Comics: 1995-04אפריל 1995
| Bart Simpson's Treehouse of Horror | 1995-09ספטמבר 1995 | עד היום |
| Bart Simpson | 2000-132000 | עד היום |
Simpsons Summer Special: 2001-12דצמבר 2001
| Futurama Simpsons Infinitely Secret Crossover Crisis | 2002-08אוגוסט 2002 | 2003-01ינואר 2003 |
| Simpsons Super Spectacular | 2006-06יוני 2006 | עד היום |
| Treasure Trove: Winter Wingding | 2006-13נובמבר 2007 | נובמבר 2007 |
| Treasure Trove: Summer Shindig | 2007-13 אוגוסט 2007 | יולי 2008 |
| Simpsons Treasure Trove | 2007-13 יולי 2007 | יוני 2008 |
סדרות הקומיקס שיוצאות כיום לשווקים

Simpsons Comics – סדרת קומיקס חודשית המבוססת על עלילת סדרת האנימציה משפחת סימפסון. הגיליון הראשון של הסדרה יצא לשווקים ב-29 בנובמבר 1993. לאורך השנים יצאה סדרת הקומיקס לשווקים במדינות הבאות ברחבי העולם: אוסטרליה, אוסטריה, ברזיל, צ'כיה, אסטוניה, פינלנד, צרפת, גרמניה, הונגריה, איטליה, מקסיקו, הולנד, נורווגיה, רוסיה, סרביה, ספרד, שוודיה ובריטניה.
Radioactive Man – זוהי למעשה פרודיה על קומיקס גיבורי העל. עלילת הסדרה עוקבת עלילותיו של גיבור העל רדיואקטיב-מן משנות החמישים ועד היום. כולל חוברת המספרת את סיפור הסרט שצולם בספרינגפילד (עם ריינר וולקסטל ומילהאוס בתפקידים ראשיים).
Bart Simpson's Treehouse of Horror – סדרת קומיקס אשר מתפרסמת מדי שנה משנת 1995 ועד היום בסביבות ספטמבר או אוקטובר בחג ליל כל הקדושים. הסדרה מתבססת על פרקי ליל כל הקדושים של משפחת סימפסון. בדומה לפרקי ליל כל הקדושים, חוברת הקומיקס תמיד מכילה שלושה סיפורים קצרים שונים אשר מכילים בדרך כלל פרודיות על סרטי/ספרי אימה ו/או מדע בדיוני מודרניים בהם מופיעים הדמויות של משפחת סימפסון.
Bart Simpson – סדרת קומיקס אשר יצאה לראשונה לשווקים בארצות הברית בסוף שנת 2000, ומתפרסמת כל חודשיים מאז. עלילת הסדרה מתמקדת בהרפתקאותיו של בארט סימפסון.
Simpsons Super Spectacular – סדרת ספרי קומיקס בהוצאת בונגו קומיקס. הספר הראשון בסדרה יצא לראשונה לשווקים בארצות הברית בשנת 2005. הסדרה מהווה סדרת המשך לסדרת הקומיקס "Radioactive Man" בצירוף הדמויות הראשיות של משפחת סימפסון בתור גיבורי על – כולל הומר סימפסון בתפקיד "Pieman", בארט סימפסון בתפקיד "Bartman". הסדרה יוצאת לשווקים בארצות הברית אחת לשישה חודשים.
סדרות הקומיקס אשר בוטלו

Simpsons Comics and Stories
The Official History of Bongo Comics
Bartman
Itchy & Scratchy Comics
Bartman and Radioactive Man
Krusty Comics
Lisa Comics
Simpsons Summer Special
Futurama Simpsons Infinitely Secret Crossover Crisis
בכריכה קשה > Simpsons Classics

סדרת ספרי קומיקס של המכילה אוספים של גיליונות ישנים מסדרות הקומיקס של משפחת סימפסון. הספרים הללו יוצאים לשווקים 4 פעמים בשנה משנת 2004.
בכריכה קשה > Simpsons Comics

"Simpsons Comics Extravaganza" – יצא לשווקים ב-10 ביולי 1994
"Simpsons Comics Spectacular" – יצא לשווקים ב-23 ביוני 1995
"Simpsons Comics Simpsorama" – יצא לשווקים ב-5 במאי 1996
"Simpsons Comics Strike Back!" – יצא לשווקים ב-11 באוקטובר 1996
"Simpsons Comics Featuring Bartman" – יצא לשווקים ב-28 במרץ 1997
"Simpsons Comics Wing Ding" – יצא לשווקים ב-22 במאי 1997
"Simpsons Comics On Parade" – יצא לשווקים ב-19 במאי 1998
"Simpsons Comics Big Bonanza" – יצא לשווקים ב-27 בינואר 1999
"Simpsons Comics A Go-Go" – יצא לשווקים ב-16 בפברואר 2000
"Simpsons Comics Royale" – יצא לשווקים ב-6 במרץ 2001
"Simpsons Comics Unchained" – יצא לשווקים ב-19 במרץ 2002
"Simpsons Comics Madness" – יצא לשווקים ב-1 באפריל 2003
"Simpsons Comics Belly Buster" – יצא לשווקים ב-3 בפברואר 2004
"The Simpsons Holiday Humdinger" – יצא לשווקים ב-1 בנובמבר 2004
"Simpsons Comics Barn Burner" – יצא לשווקים ב-15 בפברואר 2005
"Simpsons Comics Jam-Packed Jamboree" – יצא לשווקים ב-11 באפריל 2006
"Simpsons Comics Beach Blanket Bongo" – יצא לשווקים ב-10 באפריל 2007
"Simpsons Comics Dollars to Donuts" – יצא לשווקים ב-9 באפריל 2008
"Simpsons Comics Hit The Road!" – יצא לשווקים ב-27 בפברואר 2009
"Futurama/Simpsons Crossover Crisis" – יצא לשווקים ב-1 באפריל 2010
"Simpsons Comics Get Some Fancy Book Learnin'" – יצא לשווקים ב-6 באפריל 2010
בכריכה קשה > Bart Simpson's Treehouse of Horror

"Treehouse of Horror: Heebie-Jeebie Hullabaloo" – יצא לשווקים ב-8 בספטמבר 1999
"Treehouse of Horror: Spine-Tingling Spooktacular" – יצא לשווקים ב-18 בספטמבר 2001
"Treehouse of Horror: Fun Filled Frightfest" – יצא לשווקים ב-2 בספטמבר 2003
"Treehouse of Horror: Hoodoo Voodoo Brouhaha" – יצא לשווקים ב-19 בספטמבר 2006
"Treehouse of Horror: Dead Man's Jest" – יצא לשווקים ב-26 באוגוסט 2008
בכריכה קשה > Bart Simpson

"Big Book of Bart Simpson" – יצא לשווקים ב-9 ביולי 2002
"Big Bad Book of Bart Simpson" – יצא לשווקים ב-17 ביוני 2003
"Big Bratty Book of Bart Simpson" – יצא לשווקים ב-6 ביולי 2004
"Big Beefy Book of Bart Simpson" – יצא לשווקים ב-5 במאי 2005
"Big Bouncy Book of Bart Simpson" – יצא לשווקים ב-2 במאי 2006
"Big Beastly Book of Bart Simpson" – יצא לשווקים ב-3 באפריל 2007
"Big Brilliant Book of Bart Simpson" – יצא לשווקים ב-6 במאי 2008
"Bart Simpson – Son Of Homer" – יצא לשווקים ב-1 ביולי 2009
יוסי מצליח

| --- | --- |

 לידה:  5 במאי 1973 (בן 51) אשדוד, ישראל
 מדינה:  ישראל 
 השתייכות:   צבא הגנה לישראל
 תקופת הפעילות:  מ-דצמבר 1991
 דרגה:    תת-אלוף
 תפקידים בשירות
 קצין שלישות גדודי חטיבה 460  עוזר קצין השלישות חטיבה 460  קצין השלישות בחטיבת הראל  קצין השלישות בחטיבה 188  ראש מדור תומכ"א באגף השלישות פיקוד הצפון  קצין הסגל הפיקודי באגף השלישות פיקוד הצפון  קצין השלישות האוגדתי עוצבת עמוד האש  קצין השלישות האוגדתי עוצבת געש  ראש ענף הגיוס יחידת מיטב  קצין השלישות של פיקוד הצפון  מפקד יחידת מיטב  ראש חטיבת הסגל באגף כוח האדם
 פעולות ומבצעים
   המערכה ברצועת הביטחון  האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה  מבצע עמוד ענן    מבצע צוק איתן
 
יוסף (יוסי) מצליח (נולד ב-5 במאי 1973) הוא קצין בצה"ל בדרגת תת-אלוף, שכיהן כראש חטיבת הסגל באגף כוח האדם (אכ"א). קודם לכן שירת בין היתר כמפקד יחידת מיטב, כקצין משאבי האנוש של פיקוד הצפון וכסגן מפקד יחידת מיטב.
ביוגרפיה

מצליח נולד, גדל והתחנך באשדוד. בנם הבכור של אברהם שעלה לישראל בילדותו ממצרים ויהודית, שעלתה לישראל בילדותה מאלג'יריה. בילדותו למד בתיכון מקיף ג' בעיר.
ביוגרפיה > שירות צבאי

התגייס לצה"ל בחודש דצמבר שנת 1991 לחיל הרפואה ושובץ לקורס חובשים, אך לאחר תקופה קצרה סיים את הקורס ונשלח לשיבוץ בחיל השלישות. לאחר קורס מש"קי שלישות, שובץ כמש"ק שלישות בעוצבת קלע דוד. לאחר תקופה קצרה יצא לקורס קצינים, בסיומו הוצב כשליש גדודי בגדוד שחק שבחטיבה 460. ביצע תפקידי ליבה מרכזיים בחיל השלישות, בין היתר, קצין השלישות האוגדתי בעוצבת עמוד האש וקצין השלישות האוגדתי בעוצבת געש. עם סיום תפקידו באוגדה מונה לראש ענף גיוס ביחידת מיטב ושימש סגן מפקד מיטב לענייני גיוס. לאחר סיום התפקיד, יצא לשנת לימודי תואר שני והשלים את לימודיו במנהל עסקים באוניברסיטת חיפה. עם סיום לימודיו, הועלה לדרגת אלוף-משנה ומונה לתפקיד קצין השלישות הפיקודי בפיקוד הצפון. בשנת 2016 מונה לתפקיד מפקד יחידת מיטב.
בשנת 2019 יצא ללימודים במכללה לביטחון לאומי ובחודש יולי 2020 הועלה לדרגת תת-אלוף ומונה לראש חטיבת הסגל בצה"ל, האחראית על הטיפול באוכלוסיית הקצינים והנגדים בצה"ל. שימש בתפקיד זה עד ליולי 2023.
ביוגרפיה > השכלה וחיים פרטיים

מצליח הוא בוגר פו"ם אפק, בעל תואר ראשון במתמטיקה מאוניברסיטת בן-גוריון ובעל תואר שני במנהל עסקים בהתמחות בניהול אסטרטגי של משאבי אנוש מאוניברסיטת חיפה, כמו כן, הוא בוגר המכללה לביטחון לאומי.
למצליח שני אחים ואחות צעירים ממנו. הוא אב לארבעה, נשוי למזל, ומתגורר בלימן.
הערות שוליים

↑   החלפת ראש חטיבת הסגל, באתר צה"ל, 1 באוגוסט 2023
ניר גלילי

| --- | --- |
אין תמונה חופשית
 לידה:  1955 (בן 70 בערך)
 מדינה:  ישראל 
 השתייכות:   צבא הגנה לישראל
 דרגה:    תת-אלוף
 תפקידים בשירות
 מפקד גדוד 430  מפקד חטיבה 500  מפקד עוצבת עידן  מפקד המרכז הלאומי לאימונים ביבשה
 פעולות ומבצעים
   מלחמת יום הכיפורים   מלחמת לבנון  האינתיפאדה הראשונה
 תפקידים אזרחיים
 יו"ר פי גלילות  מנכ"ל החברות סונול ושלמה Sixt
 
ניר גלילי (נולד ב-1955) הוא קצין צה"ל בדימוס ומנכ"ל ישראלי. סיים את שירותו בצה"ל בדרגת תת-אלוף. שירת בחיל השריון כמפקד חטיבה 500 וכמפקד המרכז הלאומי לאימונים ביבשה. לאחר מכן היה מנכ"ל שלמה Sixt וסונול.
ביוגרפיה

לגלילי תואר ראשון (BA) בהיסטוריה כללית מאוניברסיטת תל אביב ותואר שני במנהל עסקים למנהלים (EXECUTIVE MBA), אותו סיים בהצטיינות בבית הספר לניהול ע"ש רקנאטי.[דרוש מקור] גלילי אב לשלושה ילדים. מתגורר במושב ביצרון.
ביוגרפיה > שירותו הצבאי

עם גיוסו לצה"ל שובץ בחיל השריון. גלילי עבר הכשרה כלוחם וקורס מפקדי טנקים. ולחם במלחמת יום הכיפורים. בהמשך השלים קורס קצינים ושירת כמפקד מחלקה וכמפקד פלוגה בחיל השריון. במלחמת לבנון הראשונה שימש סגן מפקד גדוד 195 בחטיבה 500. בהמשך שירת כמפקד גדוד 430 כאשר הגדוד היה בלבנון וכמפקד חטיבה 500. בתפקידו הבא שימש מפקד עוצבת עידן, אוגדת מילואים משוריינת, בדרגת תא"ל.
ב-1995 מונה למפקד המרכז הלאומי לאימונים ביבשה. בשנת 1996, בעקבות תלונה של פקידה שלו על אונס, גלילי הודה כי קיים עימה מפגשים בעלי אופי מיני. הפרקליטות הצבאית החליטה שלא להעמידו לדין בעקבות סירוב הפקידה להעיד נגדו. הוא הועמד לדין משמעתי בפני סגן הרמטכ"ל, מתן וילנאי, שנזף בו על התנהגות שאינה הולמת קצין צה"ל וגזר עליו עיכוב דרגה למשך שנתיים. בשנת 1999 ביקש שאול מופז למנותו למפקד גיס בדרגת אלוף. הפקידה עתרה לבג"ץ, שאישר את קידומו בתפקיד, אולם פסל את העלאתו של גלילי לדרגת אלוף, בנימוק שדרגה, שלא כמו תפקיד, היא עניין של סטטוס ואות הוקרה וגלילי אינו ראוי להוקרה בגלל מעשיו.
בהחלטתם כתבו השופטים:
חוסנו ועוצמתו של צה"ל שואבים משני מקורות. האחד, חוסנו המוסרי, על הנורמות, הערכים ודפוסי ההתנהגות המונחים בבסיסו; והשני חוסנו הצבאי, הסומך בין השאר על המשאב האנושי והמקצועי. כל אחד מעמודי תווך אלו נסמך על מרכיבים שונים שיש בהם כדי להשליך על השיקולים הרלבנטיים לענייננו, ביניהם, הנסיבות האישיות של המפקד ושל החיילת. מכאן שהשיקולים אותם יש לשקול לשם קבלת החלטה כפי זו שנתקבלה בענייננו, כוללים בין השאר את חשיבותו העליונה של טוהר המידות בצה"ל; את הצורך לבער את התופעה של ניצול מיני על רקע יחסי מרות בין מפקדים וחיילות; את הצורך לחזק את אמון הציבור בצה"ל לא רק כגוף יעיל מהבחינה המקצועית, אלא כגוף בעל אמינות, הגינות, רמת מוסר גבוהה בכלל ובמסגרת יחסי מרות בין מפקד ופקודה בפרט
בספרם "יורים ושופטים" משנת 2014 מגדירים פרופסור סטיוארט כהן ופרופסור עמיחי כהן את פסק הדין שניתן בעניינו של גלילי כעדות ל"עליית האקטיביזם השיפוטי של בית המשפט העליון הישראלי בתחומי הביטחון הלאומי".
ביוגרפיה > לאחר השחרור מצה"ל

גלילי שימש מנכ"ל חברת שלמה Sixt במשך עשר שנים.
במרץ 2016 נחקר בחשד לעברות מס, בעת שהיה מנכ"ל חברת שלמה אחזקות. הפרשה נחשפה על ידי העיתון "גלובס", בעקבות בקשה לתובענה ייצוגית שהוגשה נגד חברת שלמה SIXT בטענה להחזרי ביטוח פיקטיביים. מחקירה של יחידת החקירות של המכס ומע"מ עלה חשד לפיו חברות בקבוצת שלמה, בעת התקשרותן עם חברת הביטוח ש. שלמה ביטוח, שאף היא בבעלות הקבוצה, לצורך אספקת פוליסות ביטוח ללקוחותיהן, העבירו לה סכומים הנמוכים במאות שקלים מהסכום בו הן בעצמן חייבו את הלקוחות בעבור הביטוח. אולם, הפער בין תשלום הלקוחות לבין התשלום שהועבר לחברת הביטוח לא דווח כהכנסה חייבת במע"מ. במאי 2020 רשות המיסים הסכימה לסגור את הפרשה בתשלום כופר על ידי קבוצת שלמה, ללא העמדה לדין פלילי.
בשנת 2010 מונה גלילי למנכ"ל סונול. בפברואר 2024 הודיע על כוונתו לפרוש מתפקיד זה.
הערות שוליים

↑  שי לוי, ‏"הטנק התפוצץ לי מול העיניים כמו פטריה של אש", באתר ‏מאקו‏, 4 ביוני 2012.
↑  מל"י באתר זרוע היבשה.
↑  תני גולדשטיין, מנכ"ל סונול החדש הורשע בעבר בהתנהגות לא הולמת בצה"ל, באתר ynet, 30 באוגוסט 2010.
↑  בג"ץ 1284/99 פלונית נגד הרמטכ"ל ואחרים, ניתן ב-28 במרץ 1999
בג"ץ אסר להעלות את תא"ל ניר גלילי לדרגת אלוף ולקדמו בתפקיד בצה"ל, באתר גלובס, 28 במרץ 1999
↑  עמיחי כהן וסטיוארט כהן, יורים ושופטים: ביטחון ומשפט בישראל, הוצאת ידיעות אחרונות והקריה האקדמית אונו 2014, עמ' 186-187
↑  שהם לוי, ראיון כלכליסט: מנכ"ל שלמה sixt: "בניגוד לאוויס ואלבר אנחנו היחידים שגדלנו בזמן המיתון", באתר כלכליסט, 30 באוגוסט 2009
↑  דניאל שמיל, מנכ"ל שלמה אחזקות, ניר גלילי, עוזב את החברה, באתר הארץ, 24 באוגוסט 2010
ליאור גוטמן, מינוי ניר גלילי למנכ"ל סונול צפוי בימים הקרובים, באתר כלכליסט, 29 באוגוסט 2010
↑  גור מגידו, ‏מנכ"ל סונול ניר גלילי חשוד בעבירות המס בקבוצת שלמה, באתר גלובס, 3 במרץ 2016
 אפרת נוימן, ניר גלילי, מנכ"ל סונול, חשוד בעבירות מס כשהיה בקבוצת שלמה, באתר TheMarker‏, 3 במרץ 2016
↑  אלה לוי-וינריב, ‏פרשת העלמת המס של חברת שלמה Sixt: תשלם כופר של 400–500 אלף שקל, באתר גלובס, 26 במאי 2020
↑  אבי בר-אלי, המהלך הראשון של המנכ"ל החדש: סונול תפטר 20 עובדי מטה, באתר TheMarker‏, 12 בדצמבר 2010
ליאור גוטמן, תוכנית ההתפשטות של Sogood: "הכיוון הוא מיני-סופרים שלא ימכרו דלק וסולר", באתר כלכליסט, 27 במרץ 2013
↑  וואלה! כסף‏, אבי מגידו מונה למנכ"ל סונול, יחליף את ניר גלילי, באתר וואלה, 25 בפברואר 2024
הסכמי קדם נישואין למניעת סרבנות גט

סרבנות גט משמעה סירובו של אחד מבני-זוג נשואים לאפשר גירושים על פי ההלכה. על אף שיש זכות בהלכה לאחד מבני הזוג לסרב, בתגובה לדרישות של ארגונים פמיניסטיים, רבנים שונים הציעו או הסכימו למספר מנגנונים שנועדו למנוע את תופעת סרבנות גט או לצמצמה, וביניהם חתימת בני הזוג על הסכם טרום-נישואים, הכולל תנאים אשר ימנעו את הסרבנות או יצמצמו אותה.